Birger Anneus Hall

Birger Anneus Hall (født 10. september 1858 i Vefsn, død 26. juli 1927 i Trondheim) var en norsk  luthersk prest som var mangeårig sjømannsprest i England og utga et titall oppbyggelige bøker og salmetekster.Etter examen artium i 1876 fra Aars og Voss' skole i Kristiania studerte han ved Det Kongelige Frederiks Universitet og var i studietiden med som fiolinist i Studentersamfunnets orkester, såvel som i kvartett med bispinne Tandberg, sogneprest Lexow Brock og broren Christian. Han ble cand.theol. i 1881 med 2.2 i snitt og ble teologisk medarbeider under Anders Grøndahl ved Sjømannskirken i London på anbefaling av Johan Storjohann (1832–1914) som var inngift i Holmboe-familien og hadde grunnlagt Sjømannskirken i 1864.  I 1883 giftet han seg med Ellen Falk (1861–1910) og ble overført til Cardiff der han var sjef fra 1885 til 1890. I 1885 etablerte han «Broderkretsen på Havet» i 1885 og startet et treårig arbeide med salmeboken «Sjømænds Harpe», utgitt i tre opplag frem til 1890, såvel som at han utga utdrag av Landstads kirkesalmebog.Fra 1890 til 1897 var han sekretær i Kristiania ved forlaget Lutherstiftelsen (etablert 1863). Det var Hall som fikk stiftet «Arbeiderforeningen av 1894», en borgerlig forening med utspring i Høyre og fabrikkeiere, der Hall var formann de første fem åra. I 1902 ble han han tredjeprest ved Trefoldighetskirken (Oslo). Fra 1914 til 1920 var han sogneprest på Ila (Trondheim), og fra 1922 til 1926 var han residerende kapellan ved Vår Frue Kirke.


== Familie ==

Han var sønn av Hans Hall (1808–1877) og Paulina Irgens Holmboe Stoltenberg (1821–1892).  Faren var sogneprest i Lenvik fra 1837 til 1847, senere i Vefsn. Mora var fra Trondenes og av Stoltenberg (slekt), såvel som datterdatter til Jens Holmboe (1752–1804) i slekten Holmboe, han som ryddet Målselv. 
Birger var bror til hoffpredikant Christian Hall (1841–1911) og til apoteker Isak Muus Hall (1849–1914) som var far til komponisten Pauline Hall (1890–1969). 
Selv giftet Birger seg i 1883 med Ellen Falk (1861–1910) fra Vang i Hedmark, søster av språkprofessor Hjalmar Falk. Datteren Rakel Hall (1887–1941) ble i 1918 gift med forfatter Alf Harbitz.
Birger giftet seg igjen i 1912 med Augusta Klem (1868–), datter av sukkermagnaten Richard Klem (1818–92) i Trondheim.


== Verker ==
Birger Hall (1888). Fra Østen: Reiseerindringer fra Ægypten, Syrien og Palæstina. Kristiania: Malling. 
Birger Hall (1891). Om Henry Drummond: Kritik og Forsvar : udarbeidet efter forskjellige engelske Kilder. Kristiania: Cammermeyer. 
Birger Hall (1892). Bibelske Spor i Palæstinas Naturforhold, Folkeliv og Fortidslevninger: en Række Bibelillustrationer. Kristiania: I Hovedkommission hos Marius Lund. 
Birger Hall (1893). Bibelske Spor i Palæstinas Naturforhold, Folkeliv og Fortidslevninger: ny Række Bibelillustrationer. Kristiania: I Hovedkommission hos Marius Lund. 
Birger Hall (1892). Kirkehistorie for Folket. Kristiania: Malling. 
Birger Hall (1893). Kirkehistorie for Folket. Kristiania: Malling. 
Birger Hall (1894). Kirkehistorie for Folket. Kristiania: Malling. 
Birger Hall (1895). I de fremmede Havne: Erindringer fra Sømandsmissionen. Kristiania: Grøndahl & Søns Bogtrykkeri. 
Syng: sangbog for arbeiderforeninger, ungdomslag og afholdsforeninger o.l. : lyrisk tillæg til Kirkeklokken. Kristiania: Cappelen. 1900.  [Har 31 nynorske salmer, 30 av disse er av Elias Blix, og første gang bruker han navnet sitt på salmene.]
Birger Hall (1901). I de fremmede havne: billeder fra Sømandsmissionen. Kristiania: B. Hall. 
Birger Hall, red. (1910). Korsets evangelium: prædikener over tredje rækkes evangelier. Kristiania: L. E. Tvedtes forlag. 
Birger Hall (1916). Paasken i østerlandsk lys. Kristiania: I hovedkommission hos selskabet til kristelige andagtsbøkers utgivelse. 
Birger Hall (1917). Bibelske spor: bibelske optrin og udtryk i østerlandsk lys. Kristiania: Tvedte. 
Birger Hall (1922). Den evige stad: en tur til Rom - med utflugt til Pompei : en folkebok. Kristiania: Bjørnstad.  [Med forord av minister Arne Scheel (1872–1943) og flere kapitler skrevet av kona Jacoba Hall]
Birger Hall (1922). Lars Skrefsrud: en folkebog. Kristiania: Bjørnstad. 
Birger Hall (1925). Østens perle: skildringer fra Ægypten : en folkebok. Oslo: Bjørnstad. 
Birger Hall (1925). Eventyr i Østerland: en folkebok. Oslo: Bjørnstad. 


== Referanser ==